
เริ่มประชุมเวลา  13.00 น.
เมื่อที่ประชุมพร้อม  สมาชิกสภาเข้าร่วมประชุม  จำนวน 19  คน  ครบองค์ประชุม  ได้เรียนเชิญ ประธานสภาฯ  จุดธูปเทียนบูชาพระรัตนตรัย และเริ่มประชุมตามระเบียบวาระการประชุม ดังนี้

ระเบียบวาระที่  1  			เรื่องที่ประธานแจ้งให้ที่ประชุมทราบ
ประธานสภา	เรื่อง เรียกประชุมสภาองค์การบริหารส่วนตำบลแก้วแสน สมัยวิสามัญ สมัยที่ 3/2558  ด้วยประธานสภาองค์การบริหารส่วนตำบลแก้วแสน ได้ร้องขอเปิดประชุมสภาองค์การบริหารส่วนตำบลแก้วแสน  สมัยวิสามัญ  สมัยที่ 3/2558  เพื่อให้สภาได้พิจารณาร่างแผนพัฒนาสามปี พ.ศ.2559-2561เพิ่มเติม (ฉบับที่1) และเรื่องอื่น ๆ ตามอำนาจหน้าที่  นายอำเภอนาบอน อาศัยอำนาจตามความในมาตรา   55  แห่งพระราชบัญญัติสภาตำบลและองค์การบริหารส่วนตำบล พ.ศ.2537(รวมทั้งแก้ไขเพิ่มเติม)  นายอำเภอนาบอน  จึงเรียกประชุมสภาองค์การบริหารส่วนตำบลแก้วแสน  สมัยวิสามัญ สมัยที่ 3 /2558  ระหว่างวันที่  28 – 31  ธันวาคม 2558 เป็นต้นไป  มีกำหนดไม่เกิน  4  วัน  จึงประกาศให้ทราบโดยทั่วกัน  ประกา  ณ วันที่  23  ธันวาคม  พ.ศ.2558
ระเบียบวาระที่  2	เรื่องรับรองรายงานการประชุมสภาครั้งที่ผ่านมา (ประชุมสภาสมัยวิสามัญ  สมัยที่  2  ครั้งที่  2  ประจำปี พ.ศ.2558  เมื่อวันที่  5  ตุลาคม  2558
ประธานสภา	ถามที่ประชุม  มีสมาชิกสภาฯท่านใดจะแก้ไขเพิ่มเติมรายละเอียดในบันทึกรายการประชุมบ้างหรือไม่  เชิญครับ
เมื่อไม่มี  ผมขอมติที่ประชุม สมาชิกสภาท่านใดเห็นว่ารายงานการประชุมครั้งที่แล้ว ถูกต้อง  โปรดยกมือ
มติที่ประชุม	มีมติรับรองรายงานการประชุมสภาสมัยวิสามัญ  สมัยที่  2  ครั้งที่  2  ประจำปี พ.ศ.2558  เมื่อวันที่  5  ตุลาคม  2558
	จำนวน  14  เสียง   ไม่รับรอง   ไม่มี    งดออกเสียง  5  เสียง 
ระเบียบวาระที่ 3  	เรื่อง ญัตติเสนอเพื่อพิจารณาให้ความเห็นชอบ 
	-ร่างแผนพัฒนาสามปี พ.ศ.2559-2561 เพิ่มเติม (ฉบับที่1)
ประธานสภา				เชิญ นายก อบต.  ครับ
นายกอบต.	เรียนท่านประธานสภา และสมาชิกสภาอบต.แก้วแสนทุกท่าน
กระผม นายคนึง  ชูพงศ์ นายกองค์การบริหารส่วนตำบลแก้วแสน ขอเสนอร่างแผนพัฒนาสามปี พ.ศ.2559-2561 เพิ่มเติม ( ฉบับที่1)  โดยอาศัยอำนาจตามระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น พ.ศ.2548  เหตุผล คือแผนพัฒนาสามปีองค์การบริหารส่วนตำบลแก้วแสน (พ.ศ.2559-2561) ไม่ได้บรรจุโครงการอุดหนุนการแข่งขันกีฬานักเรียน  นักศึกษา แห่งชาติครั้งที่ 37 ประจำปี พ.ศ.2559 จึงจำเป็นต้องเพิ่มเติมโครงการในร่างแผนพัฒนาสามปี พ.ศ.2559-2561 เพิ่มเติม (ฉบับที่1) อันเนื่องมาจากจังหวัดนครศรีธรรมราช ได้เป็นเจ้าภาพจัดการแข่งขันกีฬานักเรียน   นักศึกษาแห่งชาติ  ครั้งที่ 37 ประจำปี พ.ศ. 2559 “นครศรีธรรมราชเกมส์” ซึ่งจัดขึ้นในระหว่างวันที่ 23-31  มกราคม 2559 การจัดการแข่งขันกีฬาครั้งนี้  จังหวัดนครศรีธรรมราชได้รับงบประมาณดำเนินการจากกรมพลศึกษาเป็นเงิน 16  ล้านบาทแต่ประมาณการค่าใช้จ่ายในการดำเนินการต้องใช้งบประมาณทั้งสิน 21  ล้านบาท ซึ่งมีงบประมาณไม่เพียงพอ  จึงขอสนับสนุนงบประมาณจากองค์กรปกครองส่วนท้องถิ่น โดยเทศบาลเมืองปากพูนและเทศบาลเมืองปากพนัง แห่งละ 30,000.- บาทเทศบาลตำบล แห่งละ 20,000.-  บาท องค์การบริหารส่วนตำบลแห่งละ 10,000.-  บาท คณะกรรมการพัฒนาองค์การบริหารส่วนตำบลแก้วแสนได้ให้ความเห็นชอบแล้วจากการประชุมที่ผ่านมา ผมจึงเสนอญัตติให้สภาฯพิจารณาให้ความเห็นชอบต่อไป ก่อนจะให้ผู้บริหารลงนามประกาศใช้และดำเนินการในส่วนที่เกี่ยวข้องต่อไป
ประธานสภา	มีสมาชิกท่านใดจะซักถามเพิ่มเติมอื่นๆ อีกหรือไม่ครับ  หากไม่มีผมขอมติที่ประชุมในการพิจารณาให้ความเห็นชอบร่างแผนพัฒนาสามปี พ.ศ.2559-2561 เพิ่มเติม (ฉบับที่1)ครับ
มติที่ประชุมสภา	เห็นชอบ  12   เสียง
	ไม่เห็นชอบ  -  เสียง
	งดออกเสียง   7  เสียง
ประธานสภา				ต่อไปเป็นการพิจารณาการรับโอนบ่อบาดาลของสหกรณ์						กองทุนสวนยางควนยูงให้เป็นทรัพย์สินของ อบต.แก้วแสน
	เชิญนายกอบต.ครับ
นายกอบต.	เรียนท่านประธานสภา และสมาชิกสภาอบต.แก้วแสนทุกท่าน
	กระผม นายคนึง  ชูพงศ์     นายกองค์การบริหารส่วนตำบลแก้วแสน  ตามญัตติมอบบ่อบาดาลให้เป็นทรัพย์สินขององค์การบริหารส่วนตำบลแก้วแสน  โดยตามระเบียบกระทรวงมหาดไทยว่าด้วยการพัสดุ การอบทรัพย์สินให้องค์กรปกครองส่วนท้องถิ่นให้เป็นอำนาจอนุมัติของสภาท้องถิ่น ด้วยสหกรณ์กองทุนสวนยางควนยูง จำกัด ซึ่งตั้งอยู่หมู่ที่ 10  ตำบลแก้วแสน  อำเภอนาบอน  จังหวัดนครศรีธรรมราช มีทรัพย์สินซึ่งเป็นบ่อบาดาล ขนาดกว้างปากบ่อ 6 นิ้ว  ความลึก 130 เมตร โดยสหกรณ์ไม่มีความจำเป็นที่จะใช้บ่อบาดาลแล้ว และเห็นว่าราษฎร หมู่ที่ 10  บ้านควนยูง และใกล้เคียงมีความต้องการใช้น้ำบาดาล ทางสหกรณ์โดยคณะกรรมการสหกรณ์กองทุนสวนยางควนยูง จำกัด มีมติมอบบ่อบาดาลของสหกรณ์ให้เป็นทรัพย์สินของ อบต.แก้วแสน เพื่อใช้ประโยชน์ในการทำระบบประปาหมู่บ้านให้บริการประชาชนต่อไป โดยไม่มีเงื่อนไขใดๆ จึงขอให้ที่ประชุมสภาฯได้พิจารณารับมอบเป็นทรัพย์สินของอบต.ต่อไปครับ
นายสมพร  ศิลปวิสุทธิ์	เรียนท่านประธานสภา กระผมนายสมพร  ศิลปวิสุทธิ์ ส.อบต.หมู่ที่ 5 ผมมีความเห็นว่าการโอนทรัพย์สินให้เป็นของ อบต. ควรมีรายชื่อประชาชนร้องขอเนื่องจากมีความเดือดร้อน แต่กรณีนี้ผมไม่เห็นรายชื่อในเอกสารใดๆ
นายกอบต.	เรียนท่านประธานสภา และสมาชิกสภาอบต.แก้วแสนทุกท่าน ผมขอชี้แจงว่าการมอบทรัพย์สินต่างๆให้เป็นของอบต. โดยไม่มีเงื่อนไขใดๆ นั้นไม่จำเป็นต้องให้ประชาชนลงชื่อร้องขอครับ ขณะนี้ประชาชนหมู่ที่ 10 ใช้ประปาหมู่บ้านบ้านปลายยวน  ประมาณ 200 ครัวเรือน ซึ่งปริมาณน้ำไม่เพียงพอ อบต.ได้แก้ปัญหา โดยจัดสรรงบประมาณไปขุดเจาะบ่อบาดาล ซึ่งดำเนินการไปแล้ว 3 จุดแต่ไม่มีน้ำ  สหกรณ์เห็นความจำเป็นของประชาชนในการใช้น้ำ จึงมอบบ่อบาดาลให้เป็นทรัพย์สินของ อบต. โดยไม่มีเงื่อนไขครับ
นายอนันต์  ชำนาญกิจ	เรียนท่านประธานสภา และสมาชิกสภาทุกท่าน  กระผมนายอนันต์  ชำนาญกิจ  ส.อบต.หมู่ที่ 10 ผมมีความเห็นว่าอาจมีการเข้าใจคลาดเคลื่อนในการรับมอบบ่อบาดาล ครั้งนี้ ผมขออนุญาตชี้แจงเพิ่มเติม ขณะนี้ระบบประปาหมู่บ้านบ้านปลายยวน มีผู้ใช้น้ำประมาณ 200  คน ทำให้ปริมาณน้ำไม่พอใช้ในช่วงฤดูแล้ง  อบต.จัดสรรงบแก้ไขปัญหาในปีงบประมาณ 2558 โดยการเจาะบ่อบาดาล ซึ่งดำเนินการไปแล้ว 3 จุด ปรากฏว่าไม่มีน้ำ  สหกรณ์สวนยางควนยูงเห็นความเดือดร้อนของประชาชน และมีบ่อบาดาลซึ่งไม่ได้ใช้ประโยชน์อะไร  จึงมอบบ่อดาลให้เป็นทรัพย์สินของ อบต. เพื่อไปดำเนินการในเรื่องการก่อสร้างระบบประปาหมู่บ้านแก้ไขปัญหาเรื่องน้ำต่อไป
นายสุชาติ  ชูแสง	เรียนท่านประธานสภา และสมาชิกสภาทุกท่าน     กระผมนายสุชาติ  ชูแสง  ส.อบต.หมู่ที่ 8  ผมติดใจในเรื่องการอุทิศที่ให้แล้วหรือยัง เพราะเมื่อสหกรณ์โอนบ่อบาดาลให้อบต.แล้วต่อไปอบต.จะไปดำเนินการก่อสร้างหอถังระบบประปาหมู่บ้านเพื่อบรรเทาปัญหาน้ำไม่เพียงพอ แต่จะติดขัดในการดำเนินการหากไม่มีใบอุทิศที่ครับ
นายกอบต.	เรียนท่านประธานสภา และสมาชิกสภาอบต.แก้วแสนทุกท่าน ในเรื่องการอุทิศที่ได้มีการดำเนินการเรียบร้อยแล้วครับเพราะพ่อผมเป็นคนอุทิศที่ให้ครับ โดยใบอุทิศที่ลงวันที่ 14  กันยายน 2558 และมีการก่อสร้างถังแรงดันระบบประปาหมู่บ้าน สัญญาก่อสร้างลงวันที่  29  กันยายน  2558 ซึ่งเมื่อมีการรับโอนบ่อบาดาลแล้วก็จะดำเนินการเรื่องระบบประปาเพื่อให้บริการน้ำประปาต่อไปครับเมื่อ
นายวิรัตน์  รักษายศ	เรียนท่านประธานสภา และสมาชิกสภาทุกท่านกระผมนาย
	วิรัตน์  รักษายศ  ส.อบต.หมู่ที่ 2 ขอถามท่านนายกว่าเรื่องการก่อสร้างถังแรงดัน หมู่ที่ 10 ได้ดำเนินการไปก่อนแล้วใช่ไหมครับ ก่อนมีการมอบบ่อบาดาลให้ อบต.และมีการก่อสร้างแล้วเสร็จหรือยังครับ
นายกอบต.	เรียนท่านประธานสภา และสมาชิกสภาอบต.แก้วแสนทุกท่าน ได้มีการดำเนินการก่อสร้างแล้วแต่ยังไม่แล้วเสร็จ เพราะต้องรอน้ำจากบ่อบาดาล หากสภาฯไม่เห็นชอบให้รับมอบบ่อบาดาลก็จะต้องเจาะบ่อบาดาลใหม่ครับ
นายศรสิทธิ์  โกศล	เรียนท่านประธานสภา และสมาชิกสภาทุกท่าน     กระผมนายศรสิทธิ์  โกศล  ส.อบต.หมู่ที่ 9 เรื่องการก่อสร้างถังแรงดันหมู่ที่ 10 ไม่ทราบใช้งบประมาณจากไหน เพราะสภาฯยังไม่ได้ให้ความเห็นชอบโครงการครับ
นายกอบต.	เรียนท่านประธานสภา และสมาชิกสภาอบต.แก้วแสนทุกท่าน
	ผมอยากทราบว่าคุณศรสิทธิ์  ได้ประชุมทุกครั้งหรือเปล่า เพราะโครงการก่อสร้างถังแรงดันหมู่ที่ 10  สภาฯได้ให้ความเห็นชอบไปแล้วโดยโครงการปรากฏในข้อบัญญัติงบประมาณงบประมาณรายจ่ายประจำปีงบประมาณ พ.ศ.2558 การเจาะบ่อบาดาล หมู่ที่ 10 ก็เป็นโครงการในปีงบประมาณ 2558 เช่นกัน  โดยได้ดำเนินการขุดเจาะบ่อบาดาลไปแล้ว  3  จุดด้วยกันแต่ไม่มีน้ำ  สหกรณ์สวนยางฯ เห็นถึงความเดือดร้อนของประชาชน ประกอบกับมีบ่อบาดาลอยู่และมีโครงการก่อสร้างถังแรงดัน  จึงมอบบ่อบาดาลให้เป็นทรัพย์สินของ อบต.เพื่อใช้ประโยชน์ต่อไปครับ ไม่ทราบเข้าใจแล้วยังครับ
ประธานสภา				มีสมาชิกท่านใดจะซักถามเพิ่มเติมอื่นๆ อีกหรือไม่ครับ  หากไม่			 		มีผมขอมติที่ประชุม ในการพิจารณาการรับโอนบ่อบาดาลของ					สหกรณ์กองทุนสวนยางควนยูงให้เป็นทรัพย์สินของ 
					อบต.แก้วแสน ครับ
มติที่ประชุมสภา	เห็นชอบ  13   เสียง
	ไม่เห็นชอบ  -  เสียง
	งดออกเสียง   6  เสียง
ประธานสภา				ต่อไปเป็นการพิจารณาให้ความเห็นในการก่อสร้างโรงไม้สับ 
					โรงผลิตชีวมวลอัดแท่งและโรงไฟฟ้าชีวมวล ขนาดไม่เกิน 9.9 					เมกกะวัตต์ ณ  หมู่ที่ 8 ตำบลแก้วแสน เชิญท่านนายกครับ
นายก อบต.				เรียนท่านประธานสภา และสมาชิกสภาอบต.แก้วแสนทุกท่าน
					ตามเอกสารที่ได้แจกให้สมาชิกได้พิจารณาแล้วครับ ผมได้รับ					หนังสือจากบริษัทนอร์ทเทินร์รีนิวเอเบิ้ล เอเนอร์จี้ จำกัด ลง					วันที่ 10  พฤศจิกายน  2558 สิ่งที่แนบมาด้วยคือ สำเนา					บันทึกการประชุมหมู่บ้าน หมู่ที่ 8  ตำบลแก้วแสน  ลงวันที่ 
					7  พฤศจิกายน  2558  ตามหนังสือเลขที่รับ 1401/2558  					ลงวันที่ 13 พฤศจิกายน 2558  เวลา 15.00 น. ได้ส่ง						เอกสารการประชุมประชาคมหมู่บ้าน  หมู่ที่ 8 พร้อมลายมือชื่อ					ผู้เข้าร่วมประชุมและภาพถ่าย ในหนังสือได้ระบุว่าเพื่อให้เป็นไป					ตามระเบียบของทางราชการในการจัดทำประชาคมหมู่บ้าน เมื่อ					ทางกำนันและผู้ใหญ่บ้านได้ทำประชาคมหมู่บ้านและราษฎรใน					หมู่บ้านมีมติเห็นชอบแล้ว  บริษัทฯจะต้องส่งเรื่องการทำ						ประชาคมให้ อบต.นำเสนอสภาฯ เพื่อขอความเห็นชอบเสียก่อน  					ผมได้หารือกับเลขานุการสภาฯ ผมไม่มั่นใจในเรื่องนี้ว่าอำนาจ					หน้าที่อยู่ที่ใคร เราจะได้หารือกัน  คำว่าสภาฯให้ความเห็นชอบ  					เห็นชอบให้สร้างหรือไม่ให้สร้าง  ผมในฐานะผู้บริหารมีหน้าที่					นำเสนอให้สภาฯ หลีกเลี่ยงไม่ได้  ขั้นตอนการทำประชาคม					หมู่บ้านจะถูกต้องหรือไม่ถูกต้องเป็นหน้าที่ของผู้ใหญ่บ้าน  ที่					ประชุมสภาฯจะเห็นชอบหรือไม่ก็เป็นอำนาจของสภาฯ ผมมี					หน้าที่ให้ข้อมูลทั้งหมดที่มีอยู่ ซึ่งส่วนหนึ่งมาจากบริษัทให้มา  					ประชาชนให้มาและข้อมูลที่ผมแสวงหามา ไปค้นหามา ซึ่ง						ประโยชน์สูงสุดต้องอยู่ที่ประชาชน ในฐานะสมาชิกสภาฯจะต้อง					ให้ความเห็นกัน จะเป็นมติหรือให้ความเห็นก็ต้องพิจารณากัน					ตามหนังสือที่แจ้งมาลงวันที่ 10 พฤศจิกายน  2558  บันทึก					การประชุมประชาคม เริ่มเวลา 13.00 น.เลิกประชุมเวลา 					14.30 น. พร้อมภาพถ่าย พร้อมรายชื่อ ผมได้รับการประสาน					จากผู้ใหญ่และทางบริษัทให้เข้าร่วมประชุมด้วยพร้อมเพื่อน					สมาชิกบางส่วนและมีหนังสือจากบริษัทแจ้งสอบถามพื้นที่					ควบคุมอาคาร ตอนนี้พื้นที่ของ อบต.แก้วแสนเป็นเขตพื้นที่					ควบคุมอาคารเต็มพื้นที่ (100%) การก่อสร้างอาคารต้องขอ					อนุญาตท้องถิ่นพร้อมหลักฐานโฉนดแปลงที่มีการก่อสร้าง ตาม					เอกสารทั้งหมดที่เสนอตามญัตติ  เรื่องนี้เป็นเรื่องละเอียดอ่อน 					ให้เลขาสภาบันทึกให้ชัดเจน ผมดีใจที่ประชาชนได้เข้าร่วมรับฟัง					เพราะเป็นเรื่องสำคัญก่อนหน้านี้มีทางหมู่บ้านมาขอสำเนา					เอกสาร ผมได้ถ่ายให้โดยไม่มีการปิดบังแต่อย่างใด  ตามข้อมูล					ของบริษัทที่แจ้งมาอยู่ในเอกสารที่แจกให้สมาชิกทุกท่านแล้ว  มี					ข้อมูลทุนจดทะเบียน  ข้อมูลการดำเนินการ รายละเอียดต่างๆ 					สำเนาโฉนด ภาพถ่ายที่จะดำเนินการในพื้นที่ การใช้วัตถุดิบใน					การผลิต  กระบวนการผลิต โดยได้แจกให้เพื่อนสมาชิก อบต.					ทุกท่านแล้วเป็นโรงไฟฟ้าชีวมวลกำลังการผลิต 9.9 เมกกะ					วัตต์  มีโรงสับไม้  โรงอัดไม้และผลิตไฟฟ้าด้วย  ประเด็นต่อไปที่					ผมจะนำเสนอ คือ 1. กระบวนการในการออกใบอนุญาต						ประกอบกิจการผลิตไฟฟ้าและใบอนุญาตอื่นที่เกี่ยวข้องตาม					พรบ.การประกอบกิจการพลังงาน พ.ศ.2550 กระบวนการใน					การขออนุญาต โรงงานต้องได้ใบอนุญาต 2 ชนิด คือ 1.ขอ					ใบอนุญาตประกอบกิจการพลังงาน ผู้ออกใบอนุญาตคือ						คณะกรรมการกำกับกิจการพลังงานเป็นองค์กรระดับชาติมีองค์					คณะ 7 คน ณ ปัจจุบันมี ศ.ดร.กิตติคุณ ดิเรกลาวัลย์ศิริ เป็น					ประธานกรรมการ 2. ใบอนุญาตประกอบกิจการโรงงาน ออก					โดยอธิบดีกรมอุตสาหกรรมโรงงาน สรุปว่าก่อนจะก่อสร้าง					โรงงานผลิตไฟฟ้าต้องได้ใบอนุญาต 2 ใบ  มีขั้นตอนหลาย					ขั้นตอน เช่นการทำประชาคม การแสดงฐานะการเงินของบริษัท  					การทำประชาพิจารณ์ การขอความเห็นกับหน่วยงานท้องถิ่น 					โดยมีการดำเนินการตามผังที่ได้แจกให้ทุกท่านแล้ว สภาฯให้					ความเห็นเป็นส่วนหนึ่งในกระบวนการที่จะอนุญาตให้ก่อสร้าง					หรือไม่ให้ก่อสร้าง ความเห็นของสภาฯไม่ใช่ข้อยุติที่จะก่อสร้าง					ได้ สภาฯไม่ให้ความเห็นชอบก็อาจจะก่อสร้างได้ก็ได้  สภาฯให้					ความเห็นไม่สมควรก่อสร้างก็อาจจะก่อสร้างได้ก็ได้ ความเห็น					ของสภาฯเป็นความเห็นหนึ่งในหลายๆความเห็น  ประเด็นที่ 2 					ที่มาก่อสร้างในตำบลแก้วแสนเพราะอำเภอนาบอนเป็นเขตพื้นที่					สีม่วง เป็นที่ดินประเภทอุตสาหกรรมและคลังสินค้า เป็นเขต					ก่อสร้างโรงงานอุตสาหกรรมได้ เป็นไปตามประกาศผังเมือง					รวมจังหวัดนครศรีธรรมราช ปีพ.ศ.2556  ข้อมูลต่อไปที่ผม					จะแจ้งให้ทราบ ผมมีข้อมูลทั้งของบริษัท  ข้อมูลจากพี่น้องที่					ได้รับความเดือดร้อนและมีความกังวล มีการปิดป้ายผลกระทบ					โรงไฟฟ้าชีวมวลต่อชุมชน นับได้ประมาณ 10 ป้าย ขึ้นปิดเกือบ					ทั้งอำเภอ ผมได้รับหนังสือเมื่อวันที่  8  ธันวาคม  2558  					เรื่อง ความเดือดร้อนของชาวบ้าน หมู่ที่ 8 ตำบลแก้วแสน เรียน  					นายกองค์การบริหารส่วนตำบลแก้วแสน  สิ่งที่แนบมาด้วย คือ 					รายชื่อผู้ที่ไม่เอาโรงไฟฟ้า ในหนังสือจะเขียนมา 2 ประเด็น คือ 					1. การทำประชาคมไม่ถูกต้อง 2.คัดค้านการก่อสร้างโรงไฟฟ้า 					ไม่ควรมาก่อสร้างในตำบลแก้วแสน เพราะทำให้ประชาชน					เดือดร้อน  ตามข้อมูลในเอกสาร โดยสิ่งสำคัญที่สุดที่ผมต้อง					เสนอให้ทราบ คือ หากไม่ก่อสร้างก็จบ แต่หากมีการก่อสร้าง					ท้องถิ่นได้รับประโยชน์ คือ ตามพรบ.ควบคุมอาคารซึ่งต้องขอ					อนุญาตต่อนายกอบต. แต่การก่อสร้างโรงไฟฟ้า นายกอบต.ไม่					ต้องอนุญาต มีหน้าที่เพียงเก็บค่าธรรมเนียมการก่อสร้างอาคาร					อย่างเดียว ถ้ามีการอนุญาตให้ก่อสร้างท้องถิ่นสามารถมีรายได้					จากภาษีใบอนุญาต ประมาณ 500,000.- บาท/ปี ถ้าได้						ดำเนินการเดินเรื่องจะต้องเสียภาษีโดยหักจากการจำหน่ายไฟ 					ที่ตำบลนาโพธิ์ได้รับปีละ 1-3 ล้านบาท คือหากมีการก่อสร้าง 					มีการจ้างงาน มีการซื้อไม้ตามที่บริษัทได้แจ้ง มีการดูแลชุมชน					รอบโรงไฟฟ้า กรณีของ อบต.นาโพธิ์ ให้หมู่บ้านละ 1 ล้านบาท/					ปีในการพัฒนา ผมให้ข้อมูลทุกด้านทั้งดีและไม่ดี ทั้งการร้อง					คัดค้าน ให้เพื่อนสมาชิกฯได้พูดคุยดูเหตุผลตามข้อมูลที่ผมได้รับ					และตามที่สมาชิกฯได้รับมา ซึ่งจะได้อภิปรายกัน ผมในฐานะ					ผู้บริหาร ให้ท่านไปถาม ตำบลนาบอน ตำบลนาโพธิ์ ผมเป็นผู้					เสนอเอง จริงๆแล้วกรณีถามความเห็นท้องถิ่น เขียนชัดเจน					กรณีได้รับความเห็นจากหน่วยงานท้องถิ่นเมื่อมีการก่อสร้าง					โรงงาน ตำบลอื่นๆนายกให้ความเห็นไปอย่างเดียวไม่ต้องเข้า					สภาฯ สอบถามตำบลนาบอนได้เลยครับว่าได้นำเข้าที่ประชุม					สภาฯหรือไม่ ผมเองแจ้งบริษัทว่าจะต้องนำเข้าที่ประชุมสภา					อย่างเดียว อย่าถามความเห็นของผมคนเดียว บริษัทมิตรผลจะ					มาก่อสร้างโรงไฟฟ้าชีวมวลที่ตำบลนาบอน ให้สอบถามได้เลย					ว่าได้สอบถามความเห็นจากที่ประชุมสภาฯหรือไม่ คือมีการ					สอบถามความเห็นนายกคนเดียวและนายกตอบว่าสมควรสร้าง					หรือไม่สร้าง สมาชิกสภาฯไม่ได้มี	การร่วมพิจารณา ขณะนี้จะ					ตอกเสาเข็มแล้วของตำบลนาบอน 	ผมเรียนให้ทราบว่า					ตำบลนาบอน บริษัทมิตรผลไม่ได้เข้าที่ประชุมสภาฯ 	
					อบต.นาโพธิ์ก็ไม่ได้เข้าที่ประชุมสภาฯ  ผมเสนอสภาให้ความเห็น 					ซึ่งการให้ความเห็นจะเป็นการอภิปรายกันและให้ความเห็นส่ง					บันทึกการประชุมให้บริษัทหรือต้องลงมติก็เป็นเรื่องของสมาชิก					สภาฯจะลงมติโดยเปิดเผยหรือลงมติลับเป็นสิทธิของสมาชิก					สภาฯ  ผมในฐานะผู้บริหารเมื่อมีหนังสือขอความเห็นชอบจาก					บริษัทผมก็นำเข้าที่ประชุมสภาฯ ผมไม่ต้องการเป็นผู้ให้						ความเห็นเพียงคนเดียว ต้องการให้มีการเปิดเผยข้อมูลต่างๆที่					ผมมีใครต้องการมาเอาได้ครับ อีกอย่างหนึ่งบริษัทได้นำมาให้					ผมก็ถ่ายเอกสารแจกให้เพื่อนสมาชิกเป็นคู่มือประมวลการ					ปฏิบัติงานของคณะกรรมการกำกับกิจการพลังงาน ทุกแห่งที่มี					การก่อสร้างโรงไฟฟ้าชีวมวล กำกับโดยคณะกรรมการกำกับ					กิจการพลังงาน มีกระบวนการในการกำกับอยู่ 4 วิธีปฏิบัติ คือ					ขั้นตอนในระยะเตรียมการ  ระยะดำเนินการ ระยะก่อสร้าง  					ขั้นตอนการดำเนินการมีขั้นตอนอยู่ประมาณ 10 วิธีปฏิบัติ  					การก่อสร้างโรงงานมีกฎหมาย  กฎกระทรวง ควบคุมดูแบ ซึ่ง					กฎหมายต่างๆ ปรากฏอยู่ให้ศึกษาข้อมูลครับ อำนาจตรงนี้เป็น					ของสมาชิกสภาทุกท่านที่จะให้ความเห็น ผมขออนุญาตชี้แจง					เบื้องต้นเพียงแค่นี้ก่อน หากมีอะไรจะซักถามเพิ่มเติมหากตอบ					ได้จะตอบให้ครับ หากไม่ได้ก็จะให้ผู้ที่มีความรู้เป็นผู้ตอบ ผม					ยืนยันกับพี่น้องหมู่ที่ 8 ข้อมูลทุกอย่างที่ผมมี ผมแจกให้สมาชิก					หมดทุกอย่างครับ ผมยืนยัน ตำบลนาโพธิ์ไม่ได้ให้ความเห็นผ่าน					สภาฯ  ตำบลนาบอน ขณะนี้กำลังจะก่อสร้างได้ใบอนุญาตแล้ว 					ไม่ได้ผ่านกระบวนการให้ความเห็นของสภาฯ เป็นความเห็นของ					ผู้บริหารเท่านั้น ผมอยากให้สมาชิกสภาฯ ได้พิจารณาด้วยเหตุ					ด้วยผลครับ ขออนุญาตชี้แจงเบื้องต้นเพียงเท่านี้ครับ
ประธานสภา				วันนี้มีพี่น้องมาร่วมรับฟังการประชุมสภาฯเรื่องโรงไฟฟ้า ต่อไป					ผมจะให้เพื่อนสมาชิกสภาฯได้ชี้แจงเป็นรายบุคคลไปก่อนเพราะ					นายกได้แจ้งแล้วเป็นการให้แสดงความคิดเห็นว่าสภาฯจะมอง					ไปทางไหนและอยากให้สมาชิกฯได้ทบทวนให้ดีในเรื่องข้อดี 					ข้อเสีย ในการสร้างโรงไฟฟ้า เพราะวันนี้ไม่มีหน่วยงานที่						เกี่ยวข้องมาร่วมชี้แจง ให้เพื่อนสมาชิกฟัง ผมต้องให้ความเป็น					กลาง  พี่น้องที่มาร่วมรับฟังการประชุมในวันนี้ก็ไม่ทราบข้อดี   					ข้อเสียของโรงไฟฟ้า เพราะฉะนั้นให้เพื่อนๆสมาชิกได้ทบทวน					และใช้วิจารณญาณในการพิจารณาครับ ขอเชิญครับ แสดง					ความคิดเห็นโดยให้เลขานุการสภา บันทึกความเห็นเป็น						รายบุคคลว่าท่านมีความเห็นเป็นอย่างไร เชิญครับ
ระเบียบวาระที่ 4			เรื่องอื่น ๆ
ประธานสภา	ต่อไปเป็นระเบียบวาระที่ 4  เรื่องอื่น ๆ มีสมาชิกท่านใด มีเรื่องอื่น ๆ  บ้าง เชิญครับ
นายก อบต.				เรียนท่านประธานสภา และสมาชิกสภาอบต.แก้วแสนทุกท่าน
กระผม นายคนึง  ชูพงศ์ นายกองค์การบริหารส่วนตำบลแก้วแสน มีเรื่องอื่นๆสืบเนื่องจากการประชุมครั้งที่แล้วซึ่งผมติดราชการไม่ได้เข้าร่วมประชุม ขอเรียนชี้แจงให้ที่ประชุมทราบ 2 เรื่องคือ
1.จากการประชุมการกระจายอำนาจของอปท.และการพิจารณากฎหมายจัดตั้งของอปท. ซึ่งอยู่ในขั้นตอนการพิจารณาของสนช. มีสาระสำคัญ 2 คือ
-การยกฐานะ อบต.เป็นเทศบาล 1 ตำบล หนึ่งเทศบาล และมีการควบรวม ท้องถิ่นที่มีประชากรไม่ถึง สองพันคนและมีข้อเสนอห้าพันคน รวมทั้งท้องถิ่นที่มีพื้นที่คาบเกี่ยวกัน ซึ่งค่อนข้างชัดเจนในการยกฐานะอบต.เป็นเทศบาลแน่นอน
-การเลือกตั้งท้องถิ่นอาจมีการดำเนินการก่อนรธน.ประกาศใช้โดยรอพรบ.จัดตั้งแล้วเสร็จ และดำเนินการเลือกตั้งให้เป็นปัจจุบัน
๒.ติดตามเรื่องจากการประชุมครั้งที่แล้ว ซึ่งผมติดประชุมที่กรุงเทพฯ ขออภัยด้วยครับ
-เรื่องประปาหมู่บ้านบ้านนายพร้อม หมู่ที่ 1  มีงานศพไม่มีน้ำเนื่องจากเกิดฟ้าผ่า ได้เปลี่ยนตู้ควบคุมระบบ ทำให้ระบบสูบน้ำยังทำงานไม่เต็มที่ น้ำไม่เต็มท่อ  เข้าใจผิดว่าน้ำรั่ว ปัจจุบันทำงานเป็นปกติแล้วครับ
-ประปา SML หมู่ที่ ๖ เนื่องจากปั๊มน้ำเสียสูบน้ำได้ไม่เต็มที่ กำลังแจ้งผู้รับจ้างซึ่งอยู่ระหว่างรับประกันผลงานตามสัญญาให้มาดำเนินการแก้ไข และต่อไปก็มอบหมายให้พี่สุธน ดำเนินการดูแลต่อไปครับ
-โคมไฟฟ้าสาธารณะบ้านนายสมปองเสียเกิดจากฟ้าผ่า แก้ไขปัญหาในการซ่อมแซม โดยจัดหานั่งร้านให้ช่างไฟฟ้าเนื่องจากไม่มีงบประมาณในการจัดหารถกระเช้า
-โคมไฟฟ้าสาธารณะ หมู่ที่ 8  เสียทั้ง 4 จุด มีปัญหากรณีโคมไฟเป็นโคมไฟกลมขณะนี้ไม่มีอุปกรณ์แล้ว จะเปลี่ยนเป็นหลอดยาวทั้งชุดและจะดำเนินการให้ครับ
-การขยายเขตไฟฟ้าหมู่ที่ 8  ต้องดำเนินการแจ้งถอนมิเตอร์เก่าและขอติดตั้งมิเตอร์ใหม่ครับได้แจ้งเป็นหนังสือให้ไฟฟ้าทราบแล้ว รอการดำเนินการแจ้งกลับจากไฟฟ้าครับ
-การจัดเก็บค่าน้ำประปาหมู่ที่ ๙  อบต.กำหนดการส่งเงินจัดเก็บค่าน้ำประปาภายในสิ้นเดือน และเบิกจ่ายภายในวันที่
 ๑0 ของเดือนถัดไป  ตรวจสอบแล้วปรากฏว่าคนจัดเก็บค่าน้ำนำส่งเงินวันที่ 22  กรกฏาคม เป็นค่าจัดเก็บน้ำเดือนมิถุนายน อบต.เบิกจ่ายให้วันที่  20  สิงหาคม ช้าไปประมาณ 10 วันซึ่งจะได้กำชับการเบิกจ่ายให้อยู่ภายในกำหนดเวลา
-โคมไฟฟ้าสาธารณะหมู่ที่ 9 ถอดมายังไม่ได้ดำเนินการติดตั้งให้ อยู่ระหว่างการจัดหาวัสดุ เพื่อได้มาแล้วจะไปดำเนินการให้ครับ
-หินคลุกถมถนนสายควนเนียง-เกาะสระ ใช้งบเป็นค่าวัสดุในงบสำรองจ่ายกรณีฉุกเฉินหรือจำเป็นเนื่องจากมีการร้องเรียนศูนย์ดำรงธรรมจังหวัดต้องแก้ไขปัญหาโดยเร่งด่วนครับไม่ได้ใช้งบจากเงินจ่ายขาดเงินสะสมการถมหินคลุกในถนน ๒๗ สายทางครับ ส่วนคุณภาพหินคลุกจะกำชับช่างช่วยดูแลให้ครับ
-กรณีผู้ประสบภัยขอความช่วยเหลือ หมู่ที่ ๘  จะตรวจสอบรายชื่อให้อีกครั้งเพราะรายชื่อที่คุณสุชาติ ประสานมาชื่อ นายวิรัตน์ เกตุแก้ว แต่คนลงชื่อรับวัสดุชื่อนางประทุม  ฤทธิ์มาก ไม่แน่ใจอยู่บ้านเดียวกันหรือไม่ และฝาก ส.อบต.ช่วยดูแล ประสาน และอธิบายขั้นตอนการขอความช่วยเหลือด้วยครับ
-ประปาถังแรงดันบ้านนิตย์ หมู่ที่ ๑ น้ำไม่ไหล เป็นปัญหาที่ยังไม่สามารถแก้ไขได้ขณะนี้ เพราะบ่อไม่มีน้ำและน้ำน้อยไม่เพียงพอจริงๆ คาดว่าจะดำเนินการขยายแนวท่อโดยนำน้ำจากบ่อบาดาลบ้านนางบุญริน ซึ่งใช้ประมาณ ๓ ครัวเรือนมาช่วย
-การติดตั้งกระจกโค้งทางแยกถนน สามารถแก้ปัญหาได้ เดิมมีการติดตั้งหลายจุดแต่ถูกทำลายแตกหมด ก็อยากจะดำเนินการต่อแต่ไม่ทราบจะป้องกันปัญหาที่ผ่านมาได้อย่างไร
ก็ขออนุญาตชี้แจงให้ที่ประชุมสภาฯทราบครับ
ประธานสภา				มีสมาชิกท่านใด มีเรื่องอื่น ๆ อีกบ้าง เชิญครับ
นายวิลาศ	พรหมวันรัตน์		เรียนท่านประธานสภาและสมาชิกสภาทุกท่านผมนายวิลาศ
พรหมวันรัตน์ ส.อบต.หมู่ที่ ๙ แจ้งไปยังผู้บริหารเรื่องโคมไฟฟ้า
สาธารณะหมู่ที่ ๙ ถูกทำลายไป ๓ หลอด สอบถามไปยังผู้
รับจ้างไม่สามารถดำเนินการให้ได้เนื่องจากไม่ได้เกิดจากความ
บกพร่องของงาน จึงฝากไปยังผู้บริหารว่าจะแก้ไขปัญหา
อย่างไรได้บ้างครับ

[bookmark: _GoBack]นายก อบต.	เรียนท่านประธานสภา  ผมขออนุญาตชี้แจงในเรื่องดังกล่าว กรณีโคมไฟฟ้าสาธารณะหมู่ที่ ๙  ถูกทำลาย เป็นโคมไฟหลอดยาวคู่ ถูกทำลายไป ๑ ชุดก่อนจะเปิดใช้ไฟ  และถูกทำลายอีก ๒ ชุดเมื่อมีการจ่ายไฟแล้ว โดยคาดว่าอาจเกิดจากความไม่พอใจกรณีติดตั้งแล้วแต่ยังไม่จ่ายไฟ หรือสาเหตุอื่นๆ ซึ่งเป็นการยากที่จะหาผู้กระทำผิด หรือผู้ก่อเหตุได้ โดยได้ประสานไปยังกำนันเจ้าของพื้นที่ฝากช่วยสอดส่องดูแลทรัพย์สิน และไม่อยู่ในความรับผิดชอบของการไฟฟ้าแล้วเพราะไม่ได้เกิดจากความบกพร่องของผลงาน อบต.ก็จะต้องดูแลแก้ไขปัญหาต่อไปครับและฝากประชาสัมพันธ์ การประชุมให้ความรู้ของปปช.ในวันที่๑๓  ตุลาคม  ๒๕๕๘  ณ อบต.ทุ่งสง ลงทะเบียนเวลา 08.00-09.00 น. กลุ่มเป้าหมายเป็น ส.อบต.ทุกท่าน คณะผู้บริหาร  ปลัด รองปลัด หัวหน้าส่วน  บุคลากร และนิติกร ซึ่งผมจะทำหนังสือแจ้งให้ทราบอีกครั้งหนึ่งครับ อยากเชิญชวนทุกคนไปประชุมให้ได้ครับ	
นายสุชาติ  ชูแสง	เรียนท่านประธานสภา ผมนายสุชาติ  ชูแสง ส.อบต.หมู่ที่ 8 ขอแจ้งเรื่องโคมไฟสาธารณะชำรุด 3 จุด บริเวณบ้านควนเนียง เนื่องจากกระแสไฟฟ้าเกิน ทำให้หลอดไฟขาด และเครื่องใช้ไฟฟ้าชาวบ้านบริเวณนั้นก็เสียหายด้วย  
นายภัยยันต์  บุญปราบ	เรียนท่านประธานสภา ผมนายภัยยันต์  บุญปราบ ส.อบต.หมู่ที่ 3 แจ้งขอสนับสนุนทรายจำนวน 3 รถเพื่อนำไปปรับปรุงสนามกีฬาชุมชนบ้านหนองยาง ในโรงเรียนบ้านหนองยางเนื่องจากช่วงนี้เป็นฤดูฝนเมื่อมีการใช้สนามฝึกซ้อมบ่อยๆ ทำให้สนามแฉะครับ
นายประพาส  เทพี	เรียนท่านประธานสภา ผมนายประพาส  เทพี ส.อบต.หมู่ที่ 4
	มีเรื่องที่จะฝากไปยังผู้บริหาร 3 เรื่องครับ
	1.ประปาหมู่บ้านถังแรงดันบ้านหนองมวง ผู้ใช้น้ำนายสิทธิศักดิ์  บุญมาเกิด  ผู้อุทิศที่ดินให้ก่อสร้างประปาหมู่บ้าน เดิมมีมาตรวัดน้ำเพื่อควบคุมการใช้น้ำสามารถใช้น้ำยกเว้นค่าบริการไม่เกิน 50  ลบ.ม./เดือน แต่ขณะนี้ไม่มีมาตรวัดน้ำและบ้านนายปกรณ์  บุญมาเกิด  น้องชายอยู่ใกล้เคียงกันก็ไม่ติดมาตรวัดน้ำ ผู้ดูแลประปาหมู่บ้านฝากให้ อบต.ช่วยพูดคุยให้ด้วยเพราะเป็นญาติกัน หากจะพูดตักเตือนเกรงว่าจะไม่สบายใจกัน
	2.ประปาหมู่บ้านถังแรงดันบ้านโคกแนะ  น้ำมีปริมาณมากแต่น้ำข้นเป็นโคลน ใช้ไม่ได้เป่าล้างแล้วแก้ปัญหาไม่ได้ไม่ทราบเป็นเพราะเหตุใด เห็นควรรื้อถอน ตู้ควบคุมระบบและเครื่องสูบน้ำไปใช้ประโยชน์ที่อื่น
	3.ประปาหมู่บ้านบ้านไสคอกหมู มีการวางสายไฟฝังดินไปโผล่อีกด้านแต่ไม่มีท่อหุ้มสายไฟ เห็นควรจัดทำให้เรียบร้อย กลัวจะเป็นปัญหาเมื่อมีการแผ้วถางวัชพืชอาจโดนสายไฟเกิดการรั่วไหลได้
นายกอบต.	เรียนประธานสภา ผมนายคนึง  ชูพงศ์ นายกอบต. ผมขอชี้แจงตอบข้อซักถามครับ
	1.คำถามคุณสุชาติ ผมประสานไฟฟ้าแล้ว แจ้งขอความร่วมมือให้อบต.ซ่อมแซมเองครับ
	2.คำร้องขอของคุณภัยยันต์ให้มาเขียนคำร้องให้ถูกต้องตามระเบียบและระบุเหตุผลความจำเป็นให้ชัดเจนครับ
	3.สำหรับข้อเสนอแนะของคุณประพาส  เทพี
		-ประปาหมู่บ้านถังแรงดันบ้านหนองมวง จะมีการดำเนินการปรับปรุงการจัดเก็บซึ่งเกี่ยวเนื่องกับการสำรวจข้อมูลผู้ใช้น้ำให้ครบถ้วนและบังคับการใช้น้ำประปาหมู่บ้านให้เป็นไปตามระเบียบข้อบังคับฯโดยเคร่งครัด
		-ประปาหมู่บ้านถังแรงดันบ้านโคกแนะ  จะให้เจ้าหน้าที่และช่างไปดำเนินการต่อไปครับ
		-ประปาหมู่บ้านบ้านไสคอกหมู โดยลำดับแรกมีเจตนาจะทำเพื่อให้ได้ใช้น้ำก่อน และสายไฟที่ใช้ได้รับการยืนยันว่าเป็นสายไฟสองชั้นไฟไม่รั่ว แต่จะกำชับเจ้าหน้าที่ให้ไปปรับปรุงแก้ไขให้เรียบร้อยครับ
	4.การทำบุญวันสารทเดือนสิบในเรื่องของการทำจาด อบต.ได้สนับสนุนให้หมู่บ้านร่วมกันทำจาดเพื่ออนุรักษ์และสืบสานงานประเพณี ซึ่งได้รับความร่วมมือเป็นอย่างดียิ่ง แสดงให้เห็นถึงความร่วมมือร่วมใจกันทำงาน ซึ่งผมจะเข้าไปเยี่ยมที่ตั้งจาดในหมู่บ้านทุกจาดในวันที่ 30  กันยายน นี้  และวัดทั้งสามแห่งในตำบลโดยคณะกรรมการวัด  จะมีการประกวดจาดด้วยเพื่อเป็นขวัญกำลังใจและให้ความสำคัญกับประเพณีงานบุญวันสารทเดือนสิบด้วยด้วยครับ
ประธานสภาฯ	ไม่ทราบว่ามีสมาชิกท่านใด  มีเรื่องอื่น ๆ อีกหรือไม่ เชิญครับหาก สมาชิกไม่มีเรื่องอื่น ๆ แล้วผม ขอบคุณท่านสมาชิกสภาทุกท่านที่เข้าร่วมประชุมในวันนี้ และขอปิดการประชุมครับ
	ปิดการประชุมเวลา   14.18  น.

					ลงชื่อ................................................................... ผู้จดบันทึก
					                 (นางแฉล้ม    ศิลปวิสุทธิ์)
   เลขานุการสภา  อบต.แก้วแสน
ความเห็นของคณะกรรมการตรวจรายงานการประชุม
			ด้วยคณะกรรมการตรวจสอบรายงานการประชุม  ได้ตรวจรายงานการประชุมแล้ว  เห็นว่าการจดบันทึกรายงานการประชุม  สมัยวิสามัญ  สมัยที่  2  ครั้ง  1  ประจำปี  2558  ในวันที่ 25  กันยายน  2558  
			มีมติเห็นว่า  การบันทึกรายงานการประชุม  ที่เลขานุการสภาฯ  ได้บันทึกไว้  มีเนื้อหาถูกต้อง  ครบถ้วนสมบูรณ์ทุกประการ	
					ลงชื่อ................................................. 
                                                              (นายประพาส     เทพี)
					ประธานกรรมการตรวจรายงานการประชุม

					ลงชื่อ................................................
					          (นายศรสิทธิ์   โกศล)
                                                     กรรมการตรวจรายงานการประชุม

					ลงชื่อ................................................
					          (นายสมยศ    ธรฤทธิ์)
				   เลขานุการคณะกรรมการตรวจรายงานการประชุม










· มติที่ประชุมสภาองค์การบริหารส่วนตำบลแก้วแสนมีมติรับรองรายงานการประชุมจากการประชุมสภาสมัยวิสามัญ  สมัยที่ 3  ครั้งที่  1 ประจำปี   พ.ศ.2558  เมื่อวันที่  28  ธันวาคม   2558
			
        ลงชื่อ...................................................................ผู้ตรวจบันทึก
     (นายบุญนำ    บุญวรรณ)
					  ประธานสภาองค์การบริหารส่วนตำบลแก้วแสน





